Държавен вестник, бр. 17, 2017 г., стр. 38

СТР.  38	
Д Ъ Р Ж А В Е Н  В Е С Т Н И К 	
БРОЙ  17
(4) По време на събеседването кандида-
тите представят концепциите за работата си 
като административен ръководител на съот-
ветния орган на съдебната власт в рамките 
на конкретно определеното от колегията на 
Висшия съдебен съвет време. 
(5) Неявяването на кандидат по уважителни 
причини е основание за отлагане на избора. 
(6) При неявяване на кандидат по неува-
жителни причини процедурата за избор се 
прекратява по отношение на неявилия се 
кандидат.
Чл. 59. (1) В рамките на събеседването се 
прави преценка на кандидата за:
1. професионалната му подготовка като 
съдия, прокурор или следовател въз основа 
на резултатите от извършените до момента 
атестирания и становището на Комисията по 
атестирането и конкурсите по чл. 54;
2. управленската му компетентност като 
административен ръководител, за което 
кандидатът защитава концепция за страте-
гическо управление на съответния орган на 
съдебната власт;
3. нравствените качества на кандидатите 
въз основа на мотивирано становище на 
Комисията по професионална етика към съ-
ответната колегия.
(2) По време на събеседването членовете на 
съответната колегия на ВСС могат да отпра-
вят въпроси към кандидата и въз основа на 
становищата по чл. 194а, ал. 6 и 7 от Закона 
за съдебната власт.
Чл. 60. След събеседването с всички кан-
дидати членовете на съответната колегия на 
Висшия съдебен съвет могат да изразяват 
становища по представянето им. 
Раздел VI
Провеждане на избора
Чл. 61. (1) Кандидатите за административен 
ръководител се подлагат на гласуване чрез 
електронната система за гласуване. Всеки 
член на Съдийската колегия/Прокурорската 
колегия на Висшия съдебен съвет има право 
да гласува „за“ само за един кандидат.
(2) Съдийската колегия на Висшия съдебен 
съвет приема решението за назначаване на 
административен ръководител с мнозинство 
не по-малко от 8 гласа, а Прокурорската коле-
гия – с мнозинство не по-малко от 6 гласа, с 
явно гласуване. Разпечатката с резултатите от 
проведеното гласуване се прилага към прото-
кола от заседанието на Висшия съдебен съвет 
като неразделна част от решението по избора. 
(3) Съдийската, съответно Прокурорската, 
колегия на Висшия съдебен съвет приема 
решение за назначаване на кандидата, кой-
то отговаря на изискванията по чл. 164 и 
чл. 169, ал. 1 от Закона за съдебната власт, 
като решението се приема и въз основа на 
преценката по чл. 194б, ал. 1, т. 2 от Закона 
за съдебната власт. 
(4) При повече от двама кандидати, когато 
никой от тях не получи необходимото мнозин-
ство, изборът продължава за двамата, които 
са получили най-много гласове.
(5) Ако при балотажа никой от кандидатите 
не получи необходимото мнозинство, проце-
дурата по назначаване на административен 
ръководител се прекратява.
(6) Решението на съответната колегия на 
Висшия съдебен съвет по чл. 194б, ал. 4 от 
Закона за съдебната власт може да се обжалва 
при условията и по реда на чл. 187 от Закона 
за съдебната власт. 
Раздел VІІ
Встъпване в длъжност
Чл. 62. Встъпването в длъжност на наз­
начените административни ръководители се 
урежда при условията и по реда, предвидени 
в Закона за съдебната власт.
ДОПЪЛНИТЕЛНИ РАЗПОРЕДБИ
§ 1. Предходната конкурсна процедура е 
приключила, когато конкурсните длъжности са 
заети чрез встъпване в длъжност на назначе-
ните с влезли в сила решения на съответната 
колегия на Висшия съдебен съвет кандидати.
§ 2. Освободена длъжност в орган на съ-
дебната власт е тази длъжност, която се е ова-
кантила по време на провеждане на конкурса 
или в 9-месечен срок от приключването му.
§ 3. Следващият по ред кандидат в конкурса 
за повишаване или за преместване, посочен в 
чл. 43, ал. 1, е кандидатът, който е участвал, 
но не е бил назначен на някоя от обявените 
в конкурсната процедура длъжности за съот-
ветния орган на съдебната власт и е получил 
крайна оценка в конкурсната процедура не 
по-ниска от много добър „5,00“.
ПРЕХОДНИ И ЗАКЛЮЧИТЕЛНИ 
РАЗПОРЕДБИ
§ 4. Тази наредба се издава на основание 
чл. 194г от Закона за съдебната власт и е 
приета с решение на Пленума на Висшия 
съдебен съвет по протокол № 05 от 9.02.2017 г.
§ 5. Наредбата влиза в сила от деня на 
обнародването є в „Държавен вестник“.
§ 6. Разпоредбите на глава трета, раздел ІV 
се прилагат по отношение на всички конкурси, 
приключили по досегашния ред. За тях сро-
кът от 9 месеца по чл. 193, ал. 6 от Закона за 
съдебната власт се брои от деня на встъпване 
в длъжност на последния назначен кандидат.
§ 7. Откритите процедури за избор на 
административни ръководители до влизане 
в сила на Закона за изменение и допълнение 
на ЗСВ (ДВ, бр. 62 от 2016 г.) се довършват 
по новия ред от фазата, на която са стигнали.
Представляващ Висшия съдебен съвет:  
Димитър Узунов